
2.1. 

1. Tehniskās specifikācijas vispārīgais apraksts

1.1. TEHNISKAJĀ SPECIFIKĀCIJĀ LIETOTIE TERMINI, KAS NAV NOTEIKTI IEPIRKUMA LĪGUMĀ
[bookmark: _Hlk55825689]Galvenais būvdarbu veicējs jeb Būvuzņēmējs – Ieceres realizācijai saistīto būvdarbu un kopējās būvdarbu koordinācijas nodrošinātājs, kas ar saviem būvspeciālistiem un citiem nepieciešamajiem resursiem un materiāliem nodrošina ēkas būvdarbus līdz Objekta pieņemšanai ekspluatācijā, saskaņā ar  SIA “ARMOSTIL” noslēgto līgumu par “Apvienoto projektēšanu, būvdarbiem un autoruzraudzību objektam "Infrastruktūras modernizēšanai nepieciešamo telpu pielāgošana Dzirciema ielā 16, Rīgā” un saskaņā ar  piegādātāju apvienību Sabiedrība ar ierobežotu atbildību “NEXTHOME”, SIA “Jungrex” un SIA “GJ Būve” noslēgto līgumu par “RSU K korpusa 1. un 2.stāva telpu daļas pārbūvi Dzirciema ielā 16, Rīgā”.  Būvdarbu laikā Būvuzņēmējs veic Pasūtītāja pārstāvja funkcijas, jautājumos, kas saistīti ar būvdarbu organizēšanu, darba aizsardzību būvobjektā, ēkas pieņemšanu ekspluatācijā, saistošās izpilddokumentācijas komplektācijā un ēkas būvdarbu atbilstībā saistošajiem normatīvajiem aktiem;
Uzņēmējs – Piegādātājs, kas ir šajā atklāta konkursa iepirkuma ietvaros noskaidrots, ieceres realizācijai saistošu darbu un preču piegādes un uzstādīšanas nodrošinātājs – mēbeļu ierīkotājs, un to piesaistītie speciālisti;
Būvprojekts – grafisko un teksta dokumentu kopums, kas ir Tehniskās specifikācijas darba uzdevuma pamata dokuments un ir saistoši nepieciešams Ieceres realizācijai dabā.
[bookmark: _Hlk86241047]Darbi - Visi un jebkādi pastāvīgi, sagatavošanās un pagaidu darbi, ko Uzņēmējam jāveic vai jāorganizē, ieskaitot savu darbu tiešās uzraudzības, materiālu piegādes un citus darbus, kas nepieciešami mēbeļu pilnīgai, savlaicīgai un pienācīgai uzstādīšanai un nodošanai Pasūtītājam, ievērojot līguma noteikumus, Latvijas Republikā spēkā esošos normatīvos aktus, būvuzrauga un autoruzrauga prasības, kā arī Pasūtītāja un Pasūtītāja pārstāvētā Būvuzņēmēja norādījumus. 
Objekts – saskaņā ar līguma terminoloģiju.
Būvobjekts – Būvdarbu nodrošināšanai nepieciešamās un Būvuzņēmēja atbildībā nodotās, zemes vienības un to zonas, Objekts un citas attiecināmās Pasūtītāja vai citām personām piederošas, ēku/būvju daļas, paliekošā, saglabājamā vai atjaunojamā infrastruktūra, saskaņā ar Būvprojektu un saistošajiem normatīvajiem aktiem. Būvobjekts ir Būvuzņēmēja atbildībā nodotā Objekta daļa, no Būvdarbu uzsākšanas brīža līdz Ēkas pieņemšanai ekspluatācijā. RSU un Uzņēmējs, tam nodoto Būvobjekta daļu (darbu zonu) un būvobjekta koplietošanas infrastruktūru izmanto savu būvdarbu realizācijai ievērojot Līguma un Tehniskās specifikācijas nosacījumus.
Darbu zona – Atsevišķa Būvobjekta daļa, kas ar aktu nodota Uzņēmējam. Atbildība par Uzņēmējam nodotu darbu zonu būvdarbu un darbu laikā tiek nodota Uzņēmējam, izņemot gadījumus, kad ievērojot Tehniskās specifikācijas nosacījumus, Darbu zonā būvdarbus un darbus veic arī Būvuzņēmējs.
Elements – Tehniskajā specifikācijā, Būvprojektā atspoguļots, aprakstīts vai atbilstoši Ieceres realizācijai izsecināms elements/vai tā daļa, atsevišķs būvizstrādājums/izstrādājums vai būvizstrādājumu/izstrādājumu tehnoloģisks kopums, Ēkas, iekārtas, mēbeles vai iekārtu sistēmas (paliekošas vai pagaidu), kas kopā nodrošina Iecerē paredzēto funkciju.
Projektētājs un Autoruzraugs – Būvprojekta autors, autoruzraudzības nodrošinātājs un viņa piesaistītie Būvspeciālisti, saskaņā noslēgto līgumu par “Apvienoto projektēšanu, būvdarbiem un autoruzraudzību objektam "Infrastruktūras modernizēšanai nepieciešamo telpu pielāgošana Dzirciema ielā 16, Rīgā” ir SIA “ARMOSTIL” un saskaņā ar noslēgto līgumu par “RSU K korpusa 1. un 2.stāva telpu daļas pārbūvi Dzirciema ielā 16, Rīgā” ar piegādātāju apvienība Sabiedrība ar ierobežotu atbildību “NEXTHOME”, SIA “Jungrex” un SIA “GJ Būve”. 
Būvuzraugs – normatīvajos aktos noteiktajā kārtībā un apjomā ar Ieceres realizāciju saistīto Būvdarbu būvuzraudzības nodrošinātājs un saistīto Uzņēmēja un RSU\Piegādātāju darbu tehniskais uzraugs SIA “Marčuks”
Būvspeciālists/Speciālists – ir Projektētāja, Būvuzrauga, Uzņēmēja un Pasūtītāja norīkots darbinieks vai to apakšuzņēmēju darbinieks ar saistoši nepieciešamu reglamentētas vai nereglamentētas sfēras speciālista sertifikātu vai bez tā. Ir fiziska persona, kas piedalās un nodrošina Ieceres mērķu  realizāciju kopumā.
Telpu lietotājs – atjaunojamo telpu Dzirciema ielā 16 ēkā Lietotāji (dažādu RSU struktūru darbinieki).
Pasūtītāja tehniskais darbinieks un Pasūtītāja pārstāvis - ir Pasūtītāja darbinieks (vai piesaistīts ārpakalpojuma specialists, t.sk. Būvspeciālists), kas piedalās Darbu izpildes procesā un ir tiesīgs dot norādījumus Būvuzņēmējam, Uzņēmējam attiecībā uz tiem saistošo iepirkuma līgumu izpildi un Ieceres realizācijā nepieciešamajiem procesiem kopumā. Pasūtītāja pārstāvis vai tehniskie darbinieki, darba pienākumu pildīšanas ietvaros, nav uzskatāmi par sertificētiem būvspeciālistiem. Pasūtītāja pārstāvja vai tehniskā darbinieka paraksts nenodrošina nekādu īpašu pārbaudi vai atbilstību un neatbrīvo Uzņēmēju no Darbu izpildes atbilstoši Līgumam, Tehniskajai specifikācijai, spēkā esošajiem saistošajiem normatīviem aktiem, materiālu ražotāju norādījumiem, saistošajiem standartiem u.c. parametriem, kas nosaka Darbu apjomu, Elementa kvalitāti, ietekmē garantijas nosacījumus. Jebkāds Pasūtītāja pārstāvja vai tehniskā darbinieka parakstīts dokuments neatceļ Līgumā uz Būvspeciālista kompetenci un uz Uzņēmēju atbildību attiecināmus pienākumus. Uzsākot Darbus Pasūtītājs Uzņēmējam paziņo savus tehniskos darbiniekus. Darbu izpildes laikā, Pasūtītājs var precizēt/papildināt tehnisko darbinieku skaitu un kontaktinformāciju.
1.1. 

	1.2. UZŅĒMĒJA DARBA UZDEVUMS 

	1.2.1. Mēbeļu piegādes un uzstādīšanas Darbi sastāv no:
1.2.1.1. telpu apsekošanas, pārmērīšanas, darba rasējumu sagatavošanas;
1.2.1.2. mēbeļu izgatavošanas, nokomplektēšanas;
1.2.1.3. mēbeļu piegādes un montāžas Objektā;
1.2.1.4. mēbeļu nodošanas Pasūtītājam;
1.2.1.5. garantiju nodrošināšanas pēc mēbeļu uzstādīšanas.
Rasējumus, risinājumus, piegādes un realizācijas laikus saskaņot ar Pasūtītāju un Autoruzraugu. Izpilddokumentācijas, kopšanas instrukciju iesniegšana, apmācība un darbu nodošana Pasūtītājam tiek pieņemta ar Gala Pieņemšanas-nodošanas aktu.

	1.2.2. Mēbeļu izgatavošanas un piegādes termiņi:
1.2.2.1. Uzņēmējs individuāli izgatavojamu mēbeļu rasējumus iesniedz saskaņošanai ar Pasūtītāju ne vēlāk kā 2 (divu) nedēļu laikā pēc Pasūtītāja pieteikuma nosūtīšanas. Atkārtota rasējumu izskatīšana un saskaņošana jāveic ne vēlāk kā 2 (divu) nedēļu laikā;
1.2.2.2. Maksimālais piegādes un montāžas termiņš – 12 (divpadsmit) nedēļu laikā no ražošanas rasējuma saskaņošanas dienas un Pasūtītāja pasūtījuma veikšanas;
1.2.2.3. Pasūtītājs veic mēbeļu un izpilddokumentācijas pieņemšanu 2 (divu) nedēļu laikā pēc uzstādīšanas. Šis termiņš neietekmē 1.2.2.4. punktā noteikto kopējo izpildes termiņu.
1.2.2.4. Kopējais mēbeļu izgatavošanas, piegādes un montāžas termiņš ir ne vairāk kā 14 (četrpadsmit) nedēļas no Pasūtītāja pasūtījuma/pieteikuma nosūtīšanas dienas. Šā 1.2.2. punkta apakšpunktos noteiktie termiņi nav summējami, jo atsevišķas darbības var tikt veiktas paralēli. Šajā termiņā ietilpst telpu uzmērīšana, ražošanas rasējumu izstrāde un saskaņošana, mēbeļu izgatavošana, piegāde un montāža. Pasūtītāja veiktais Darbu pieņemšanas un izpilddokumentācijas izskatīšanas laiks netiek ieskaitīts Uzņēmēja Darbu izpildes termiņā.

	1.2.3. Uzsākot darbus, Uzņēmējam jāiepazīstas ar Objektu un jāsagatavo mēbeļu uzstādīšanas laika grafiku, apzinoties telpas, kurās būvdarbi ir pabeigti.

	1.2.4. Darbi veicami saskaņā ar Tehnisko specifikāciju un spēkā esošajiem normatīvajiem aktiem un attiecināmajiem standartiem. Tehniskajā specifikācijā Pasūtītāja norādītās prasības un norādījumi nedod tiesības Uzņēmējam atkāpties no normatīvo aktu un saistošo standartu ievērošanas. Piedāvājuma sagatavošanas un Līguma izpildes periodā, ar normatīvu, testēšanu, deklarāciju sagatavošanu un standartu ievērošanu saistītajām papildus izmaksām, jābūt iekļautām izmaksu vienības izcenojumos.

	1.2.5. Uzņēmējs veic Darbus nodrošinot: izstrādājumus, darba spēku un tā atalgojumu, mehānismus, loģistiku, uzmērījumus, darba aizsardzību, ugunsdrošību, ar Darbiem saistītās apdrošināšanas, visu saistīto nodokļu apmaksu, u.c. ar Darbiem saistīto izdevumu apmaksu.

	1.2.6. Uzņēmēja finanšu piedāvājuma vienību izcenojumos iekļauti: visi darbi, procesi un mehānismi, materiāli un palīgmateriāli. Uzņēmējam, kā kvalificētam, prasmīgam un pieredzējušam nozares lietpratējam, nepieciešams veikt arī citus darbus, kas tieši var nebūt norādīti Tehniskajā specifikācijā (t.sk. Būvprojektā), bet tie izriet no Darbu procesa jēgas un būtības un ir saprātīgi un pamatoti nepieciešami un izsecināmi Darbu pilnīgai izpildei. 

	1.2.7. Uzņēmējs, balstoties uz savu pieredzi, labāko darbu veikšanas praksi un kompetenci, parakstot Līgumu, ir apliecinājis, ka tas ir pārliecinājies un pārbaudījis Būvprojektā un Tehniskajā specifikācijā iekļautos  risinājumus un to savstarpējo savietojamību un saderību, attiecībā uz Līgumā noteikto pienākumu un Darbu garantiju.

	1.2.8. Darbi tiek realizēti dabā atbilstoši Līgumam, Būvprojektam, Tehniskajai specifikācijai, saskaņā ar spēkā esošajiem saistošajiem normatīvajiem aktiem, Latvijas nacionālā standarta statusā adaptētiem Eiropas standartiem, Eiropas tehniskiem novērtējumiem, kopējām tehniskajām specifikācijām, citiem starptautiskiem standartiem, kā arī citām tehniskās atsauces sistēmām, ko izveidojušas Eiropas standartizācijas institūcijas, materiālu un iekārtu ražotāju sistēmām un tehnoloģijai.

	1.2.9. Uzņēmējam jāņem vērā, ka iepirkuma ietvaros tiek piemēroti Zaļā publiskā iepirkuma principi: 
1.2.9.1. videi draudzīga preces piegāde;
1.2.9.2. jābūt demontējamai un remontējamai konstrukcijai mēbelēm.
1.2.10. Mēbeļu izgatavošanā izmantotajiem kokmateriāliem un koka izstrādājumiem jābūt likumīgas un izsekojamas izcelsmes un jāatbilst piegādes brīdī spēkā esošajām Eiropas Savienības normatīvo aktu prasībām. Atbilstību apliecina ar FSC, PEFC sertifikātu vai citu līdzvērtīgu dokumentu.
1.2.10.1. Kritērijs attiecas uz iebūvējamo kokmateriālu un koksnes produktiem. Neattiecas uz tehnisko koksni – materiāls izmantots pagaidu konstrukcijās, tai skaitā, piemēram, veidņiem, drošības nožogojumam u. tml.

	1.2.11. Uzņēmēja Darbu garantijas termiņš ir 2 (divi) gadi, kas attiecas arī uz:
1.2.11.1. Uzņēmējam piegādātām un uzstādītām mēbelēm, aprīkojumam un sastāvdaļām, ja nepieciešams, Uzņēmējam jānodrošina papildus garantiju ražotāja noteiktajai, t.sk. paredzot nepieciešamos mēbeļu elementu nomaiņas darbus garantijas laikā, lai nodrošinātu kompleksu Darbu garantiju noteiktā termiņā;
1.2.11.2. [bookmark: _GoBack]visiem Elementiem, neskatoties uz to uzstādīšanas periodu Darbu laikā, garantija iestājas pēc visu Darbu nodošanas Pasūtītājam, pēc mēbeļu Pieņemšanas-nodošanas akta parakstīšanas.





	1.3. [bookmark: _Hlk41564210]FINANŠU PIEDĀVĀJUMĀ IEKĻAUTĀS IZMAKSAS
Finanšu piedāvājumā iekļauti visi, t.sk zemāk uzskaitītie, Darbu procesam nepieciešamie izdevumi, lai nodrošinātu visus Līgumā noteiktos Darbus.
Papildus skatīt atsevišķu Tehniskās specifikācijas vispārīgā apraksta daļu detalizētu aprakstu un Būvprojektā noteiktās prasības un nosacījumus.

	Priekšmets un nodrošinājums. 
	Priekšmeta apraksts

	1.3.1. Sagatavošanās darbi:
Plānot, organizēt, iekļaut/salāgot ar darbu izpildes termiņiem. Saskaņot ar Pasūtītāju un Būvuzņēmēju kalendāro laika grafiku. Uzņēmējam nodrošināt savas Darbu administrācijas profesionālās priekšzināšanas un kompetenci par Darbiem un Būvobjektu un būvniecības Ieceri kopumā.

	1.3.1.1. Ja izmaksas nav atsevišķi izteiktas finanšu piedāvājumā, tad izmaksās ir jāiekļauj:
1.3.1.1.1. kolektīvie aizsardzības līdzekļi,  trokšņu un putekļu ierobežošana, darba aizsardzība un ugunsdrošība;
1.3.1.1.2. aktuālu izstrādājumu pasūtīšana, loģistika, uzglabāšana atbilstoši ražotāja norādījumiem un darba aizsardzības prasībām;
1.3.1.1.3. visa veida Darbiem nepieciešamās transporta, pacelšanas un iestrādāšanas iekārtas, u.c. sagatavošanās pasākumi, materiāli,  mehānismi, kas nepieciešami pilnvērtīgai Darbu izpildei.

	1.3.2. Darbi:
Visi un jebkādi pastāvīgi, sagatavošanās un pagaidu darbi, ko Uzņēmējam jāveic vai jāorganizē.
	1.3.2.1. Uzņēmēja darbu apjoma un atbildības robežas:
1.3.2.1.1. Mēbeļu piegādātājs ir atbildīgs par mēbeļu projektēšanu, izgatavošanu, piegādi, uzstādīšanu. Atbildības robeža – būvprojektā norādītās mēbeļu uzstādīšanai paredzētās telpas. 

	1.3.3. Speciālisti un atbildīgie par ugunsdrošību un darba aizsardzību mēbeļu uzstādīšanas laikā:
Nodrošināt darba aizsardzības un ugunsdrošības saistošo normatīvo aktu prasību nepārtrauktu ievērošanu. 
Nodrošināt Speciālistu piedalīšanos būvsapulcēs (pēc nepieciešamības, vienojoties iepriekš par laiku). 
Nodrošināt Speciālistu atrašanos un saistošo darba pienākumu pildīšanu Objektā mēbeļu uzstādīšanas laikā.
Nodrošināt Speciālistus pēc Pasūtītāja pārstāvja, Būvuzrauga, Uzņēmēja vai kontrolējošo instanču pieprasījuma - izsaukuma, Darbu periodā darba dienās no 8:00-17:00, ne vēlāk kā:
Līguma kontaktpersona – (astoņu) darba stundu laikā pēc izsaukuma.

	1.3.3.1. Rūpēties un nodrošināt, ka Objektā Uzņēmēja darbiniekiem ir nepārtraukti droša vide, netiek apdraudēti citi Ieceres realizācijas dalībnieki. Uzņēmēja darbiniekiem nodrošināt kolektīvos darba aizsardzības līdzekļus Darba zonā.
1.3.3.2. Nodrošināt darbiniekiem atbilstošus darba sadzīves apstākļus.
1.3.3.3. Nodrošināt administrācijas darbiniekus ar atbilstošām telpām – mikroklimats, darba vieta, atbilstošs apgaismojums, elektroenerģija, internets, dokumentu drukas un pavairošanas iespēja.
1.3.3.4. Nodrošināt darbiniekiem pieejamu dzeramo ūdeni, pirmās palīdzības aprīkojumu, vides risku novērtējumu Darbu zonā, instruktāžas par darba aizsardzību, elektrodrošību, ugunsdrošību.
1.3.3.5. Nodrošināt, individuālos aizsardzības līdzekļus, atbilstošus – drošus instrumentus un darba aprīkojumu.
1.3.3.6. Mēbeļu uzstādīšanas laikā Objektā nodrošināt darba aizsardzības un ugunsdrošības instruktāžas darba vietā, aktuālu darbinieku sarakstu, darbinieku apliecības (pie darbiniekiem).

	1.3.4. Darbu tehnoloģija:
Pēc Pasūtītāja pārstāvja\tehniskā darbinieka, Būvuzrauga, Autoruzrauga vai kontrolējošo institūciju pieprasījuma, nodrošināt pieejamību papīra formātā un/vai elektroniski nosūtītu e-pastā (tai skaitā LVS EN, ISO u.c. saistošos standartus). Brīdināt Pasūtītāju par nepieciešamajiem skaņojumiem 5 (piecas) darba dienas iepriekš. 
	1.3.4.1. Nodrošināt ražotāju tehnoloģiju, sistēmu, saistošo standartu, saskaņoto standartu (LVS EN, ISO u.c.), Eiropas tehnisko apstiprinājumu u.c. izmantoto paņēmienu darba rasējumu/izdrukas - ja nepieciešams, izstrādājumu montāžas skices un norādījumus, izstrādājumu izcelsmes dokumentāciju, veidlapas, paraugus un bukletus, atbilstības sertifikātus,  garantijas dokumentāciju un uzglabāšanas nosacījumu nodrošināšanu  darbam Objektā.

	1.3.5. Uzmērījumi, pārbaudes un paraugi:
Nodrošināt, salāgot ar Darbu izpildes grafikā noteiktajiem procesiem un termiņiem. Brīdināt Pasūtītāju, Būvuzņēmēju, Būvuzraugu un Autoruzraugu par nepieciešamajiem skaņojumiem 5 (piecas) darba dienas iepriekš. Apkopot Izpilddokumentāciju, iekļaujot sējumos, nodrošinot drukas, iesiešanas un noformēšanas darbus (t.sk. elektroniskos formātos).
	1.3.5.1. Nodrošināt ar Darbiem saistošās uzmērījumus.  Jānodrošina Uzņēmēja piedāvāto materiālu sistēmu paraugus vai jānodrošina pieeja uzskatāmam piemēram, kas realizēts dabā.


	1.3.6. Izstrādājumu un Darbu kvalitātes vadība:
Pēc Pasūtītāja un Būvuzņēmēja, Būvuzrauga, Autoruzrauga vai kontrolējošo institūciju pieprasījuma, nodrošināt verificētu mēriekārtu pieejamību, dokumentus papīra formātā un/vai elektroniski. Uzsākot Darbus izstrādāt un saskaņot Darbu izpilddokumentācijas sarakstu* (saraksts darbu laikā var tikt papildināts). Apkopot Izpilddokumentāciju, iekļaujot sējumos, nodrošinot drukas, tulkošanas, iesiešanas un noformēšanas darbus (t.sk. elektroniskos formātos).

*- Izpilddokumentācijas sastāva minimālās prasības skatīt atsevišķi Tehniskās specifikācijas vispārīgā apraksta sastāvā. 
	1.3.6.1. Nodrošināt verificētus kvalitātes kontroles mehānismus, ierīces, mēraparātus. 
1.3.6.2. Darbus, kuru pārbaude pēc pilnīgas darbu pabeigšanas nav iespējama, pieņem uzreiz pēc to izpildes, sastādot atbilstošu darbu pieņemšanas aktu.
1.3.6.3. Nodrošināt Pasūtītāju ar konsultācijām un fiziskām pārbaudēm, attiecībā uz Darbu rezultātu.

	1.3.7. Ekspluatācijas nosacījumu un kopšanas instrukcijas:
Nodrošināt dokumentus papīra un elektroniskā formātā, pēc Pasūtītāja pieprasījuma nosūtītu e-pastā. Saskaņot atsevišķi pa konstruktīvo elementu veidiem vai sistēmām ar Pasūtītāju pirms materiālu/iekārtu pasūtīšanas un/vai ierīkošanas. Apkopot Izpilddokumentācijā, iekļaujot sējumos, nodrošinot drukas, tulkošanas, iesiešanas un noformēšanas darbus (t.sk. elektroniskos formātos). 
	1.3.7.1. Ražotāja un / vai piegādātāja norādījumi, kopšanai, uzstādīšanai, ieregulēšanai, apkopei vai remontēšanai. Ražotāja norādītie brīdinājumi un ierobežojumi. Garantijas talonu/izrakstu kopijas. Informācija par piegādātāju. Tehnisko datu lapas, instrukcijas, tehniskie parametri. Materiālu/iekārtu atbilstību, izcelsmi apstiprinoši dokumenti, u.c. Tehniskajās specifikācijā, norādītie dokumenti.

	1.3.8. Darbu pabeigšana:
Nodrošināt telpu atbrīvošanu no liekajiem palīgmateriāliem, atkritumiem, nevajadzīgā inventāra, pagaidu konstrukcijām u.c. ar Darbiem saistītiem elementiem. 
Sastādīt defekta aktu ar Foto fiksāciju. Organizēt Darbu zonas nodošanu Pasūtītājam pēc Darbu pabeigšanas.
Organizēt Darbu nodošanas, defektu akta sastādīšanas un defektu novēršanas darbus, saskaņot ar Pasūtītāju un Būvuzņēmēju, Būvuzraugu un Autoruzraugu. Organizēt  Darbu nodošanas procedūru saskaņā Līgumu ievērojot Darbu veikšanas aktuālo grafiku. Brīdināt Pasūtītāju un Būvuzņēmēju par Darbu nodošanas procedūru un Pasūtītājam veicamajām darbībām.
	1.3.8.1. Nodrošināt mēbeļu uzstādīšanas darbu laikā precīzus norādījumus (t.sk. kontrolēt norādījumu izpildi), par izbūvēto Elementu,  mēbeļu, iekārtu u.c. materiālu aizsardzību pret bojājumiem – līdz Objekta nodošanai Pasūtītājam.
1.3.8.2. Nodrošināt tīrību Darbu zonā pēc Darbu pabeigšanas (grīdām/ sienām / durvīm / logiem / griestiem / kāpnēm/ aprīkojumam) jābūt tīrām no gružiem/ putekļiem, krāsu vai citu veidu materiālu un darbu laikā lietotu vielu radītiem nosmērējumiem/ traipiem.


	1.3.9. Saskaņojumi / starpskaņojumi, akcepti, akti, atzinumi ar/no instancēm, Pasūtītāju un trešajām iesaistītajām personām: 
Nodrošināt, salāgot ar Darbu izpildes grafikā noteiktajiem procesiem un termiņiem. Brīdināt Pasūtītāju un Uzņēmēju, Būvuzraugu un Autoruzraugu par nepieciešamajiem skaņojumiem, ierašanos un/vai pilnvaru izsniegšanu piecas darba dienas iepriekš. Apkopot, iekļaujot izpilddokumentācijas sējumos, nodrošinot drukas, tulkošanas, iesiešanas un noformēšanas darbus (t.sk. elektroniskos formātos).
	1.3.9.1. Darba dokumentācijas detalizēto rasējumu izstrādāšana un saskaņošana. Izstrādājumu aizvietošanas un saistoši nepieciešamās dokumentācijas komplektēšana, izstrāde, noformēšana un saskaņošana.
1.3.9.2. Speciālistu piedalīšanās komisijās (par ēkas telpu nodošanu Pasūtītājam), Organizēt mēbeļu uzstādīšanas Darbu nodošanu Pasūtītājam. 
1.3.9.3. Aktualizēt stāvu mēbeļu plānus, tajos uzrādot mēbeles ražošanas detalizācijas līmenī, saskaņojot tos ar Pasūtītāju.



	1.4. DARBU POSMI
Puses ar ierakstu būvsapulces protokolā var vienoties par izmaiņām Darbu posmu apakšpunktu sastāvā, nesamazinot kopējo Darbu apjomu

	Priekšmets 
	Priekšmeta apraksts

	1.4.1. Darbu uzsākšanas stadija Objektā
	1.4.1.1. Pēc Līguma parakstīšanas Uzņēmējs veic konkrētas darbības, kuras saskaņojamas ar Pasūtītāju un Būvuzņēmēju pirms Darbu uzsākšanas Būvobjektā saskaņā Būvuzņēmēja iekšējiem kārtības noteikumiem un darba aizsardzības prasībām:
1.4.1.1.1. Būvprojekta nodevuma saņemšana no Pasūtītāja.
1.4.1.1.2. Uzņēmēja darbinieku saraksta iesniegšana Pasūtītājam un Būvuzņēmējam ( ja nepieciešams);
1.4.1.1.3. Uzņēmēja iepazīšanās ar kopējo Būvobjekta darbu aizsardzības plānu un Būvobjekta iekšējās kārtības noteikumiem, no Būvzņēmēja saņemot atbilstošus parakstus; 
1.4.1.1.4. Esošo dokumentu precizēšana un aktualizācija – ja nepieciešams;
1.4.1.1.5. Darbu  zonas  un citu darbiem saistošo telpu foto fiksācija;
1.4.1.1.6. Uzņēmējam  nodotās Objekta teritorijas daļas iekārtošana (izstrādājumu/izstrādājumu pagaidu novietnes u.tml., ja nepieciešams) .

	1.4.2. Darbu stadija Objektā
	1.4.2.1. Darbu zonas pieņemšana no Pasūtītāja Darbu uzsākšanai, sastādot atbilstošu aktu;
1.4.2.2. Saistošo Darbu nodošana Pasūtītājam. Saistītās Izpilddokumentācijas izstrāde, noformēšana un saskaņošana ar Pasūtītāju.
1.4.2.3. Darbu kvalitātes vadība, saskaņojumi/starpskaņojumi, akcepti, akti, atzinumi.
1.4.2.4. Darbu sapulču apmeklējums, organizēšana (ja nepieciešams).
1.4.2.5. Darbu izpildes grafika detalizēšana, aktualizēšana un saskaņošana ar Pasūtītāju.
1.4.2.6. Darba aizsardzības, elektrodrošības un ugunsdrošības prasību ievērošana un ievērošanas kontrole.
1.4.2.7. Darbu zonas uzturēšana, regulāra uzkopšana, kārtības nodrošināšana. Defektu novēršana.
1.4.2.8. Citu ar Darbiem un Darbiem saistīto pienākumu izpilde un pasākumu nodrošināšana.

	1.4.3. Darbu nodošanas stadija
	1.4.3.1. Sadarbība ar Pasūtītāju un  Būvuzņēmēju. Saistošās konsultācijas Pasūtītājam, Būvuzņēmējam un Lietotājiem, saistošo darbu/darbu secības plānošana un saskaņošana. 
1.4.3.2. Konstatēto defektu un neatbilstību saskaņota novēršana (ja konstatēti).
1.4.3.3. Uzstādīto mēbeļu nodošana Pasūtītājam un Telpu lietotājam.
1.4.3.4. Izpilddokumentācijas noformēšana, saskaņošana. 
1.4.3.5. Lietošanas un kopšanas instrukciju noformēšana un iesniegšana.
1.4.3.6. Izpilddokumentācijas noformēšana un nodošana Pasūtītājam.
1.4.3.7. Mēbeļu pieņemšanas-nodošanas akta parakstīšana uzstādītai mēbeļu grupai.
1.4.3.8. Galīgā pieņemšanas-nodošanas akta parakstīšana pēc visu mēbeļu uzstādīšanas un izpilddokumentācijas iesniegšanas.

	1.4.4. Garantijas nodrošināšana
	1.4.4.1. Darbu garantijas polises (kas spēkā no Galīgā pieņemšanas-nodošanas akta parakstīšanas) saskaņošana, garantijas polises un maksājumu apliecinošu dokumentu iesniegšana;
1.4.4.2. Konsultāciju sniegšana garantijas laikā;
1.4.4.3. Reaģēt uz Pasūtītāja prasījumu vai jautājumu e-pastā 48 (četrdesmit astoņu) stundu laikā. Ar telefona zvanu Uzņēmējam ir jābūt sasniedzamiem darba dienās, darba laikā;
1.4.4.4. Nodrošina Darbu garantijas remonta darbus, tos saskaņojot ar Pasūtītāju un Telpu lietotāju.
1.4.4.5. Pie Darbu garantijas remonta atteikuma, jāsniedz rakstisks ar faktiem, tehniski un Līgumam atbilstošs argumentēts atteikums Pasūtītājam izvērtēšanai.



	1.5. MĒBEĻU UZSTĀDĪŠANAS DARBU VADĪBA

	1.5.1. Uzņēmēja Speciālisti
	1.5.1.1. Uzņēmējs nodrošina Darbu izpildes vadības grupas izveidi, nodrošinot visu nepieciešamo Uzņēmēja un tā  speciālistu dalību.
1.5.1.2. Uzņēmējs nodrošina, ka tā Speciālisti ir iepazinušies un ir kompetenti par visiem saistošajiem Līguma nosacījumiem, tai skaitā Tehnisko specifikāciju (Būvprojektu), tās sastāvu, tehniskajiem risinājumiem, apjomu, Objekta kopējo darbu specifiku, prasībām Uzņēmējam, Speciālistu pienākumiem, prasībām uz Objektu, Būvobjektu un Ēku.
1.5.1.3. Uzņēmējs nodrošina, ka tā Speciālisti efektīvi sadarbojas ar citu Pasūtītāju un Būvuzņēmēja Speciālistiem, neizvirzot īpašas un nepamatotas, diskriminējošas prasības un/vai ierobežojumus salīdzinājumā ar paša Uzņēmēja piesaistītiem Speciālistiem un tā apakšuzņēmējiem. Uzņēmējs nodrošina, ka tā Speciālisti respektē, ievēro un reaģē uz Pasūtītāja, Pasūtītāja tehnisko darbinieku, Būvuzrauga, Autoruzrauga, un Būvuzņēmēja (tā atbildīgā darbu vadītāja) piezīmēm un aizrādījumiem, pēc iespējas sasniedzot augstākus un Pasūtītājam izdevīgākus Darba rezultātus.
1.5.1.4. Uzņēmējs ir tiesīgs uzdot vairāku savu Speciālistu pienākumus vienam savam Speciālistam. Pasūtītājam ir tiesības norādīt uz apstākļiem vai rezultātā radītām sekām, kas saistītas ar Speciālista nespēju kvalitatīvi veikt ar Līguma izpildi saistītos darba pienākumus.
1.5.1.5. Augstāk minēto punktu neievērošanas gadījumā no Uzņēmēja un Speciālista(u) puses, Pasūtītājam Līgumā noteiktajā kārtībā ir tiesības piemērot Līgumsodu un/vai pieprasīt apakšuzņēmēja, Speciālista vai darbinieka (Līguma kontaktpersonas) nomaiņu.

	1.5.2. Speciālistu un iesaistīto Pasūtītāja  tehnisko darbinieku saraksts
	1.5.2.1. Uzņēmējam pirms Darbu uzsākšanas, saskaņā ar Līguma nosacījumiem, jāiesniedz vai jāpapildina un jāsaskaņo ar Pasūtītāju darbu veikšanai piesaistīto, visu apakšuzņēmēju un apakš-apakšuzņēmēju saraksts, kuru darbu vērtība ir vismaz 10 000 euro. 
1.5.2.2. Uzņēmējam  pirms konkrēto Darbu uzsākšanas jāiesniedz Pasūtītājam saistīto Speciālistu saraksts, kurā iekļauts: Komersanta nosaukums; Speciālista, vai darbinieka vārds un uzvārds; ieņemamais amats, veicamie darbi; e-pasta adrese un telefona numurs.
1.5.2.3. Pasūtītājs pirms Darbu uzsākšanas paziņo iesaistīto Pasūtītāja tehnisko darbinieku sarakstu, kurā iekļauts: RSU struktūrvienības vai komersanta nosaukums; darbinieka vārds uzvārds; ieņemamais amats, e-pasta adrese un telefona numurs.
1.5.2.4. Pasūtītājam ir tiesības pirms konkrēto darbu uzsākšanas paziņot Būvuzņēmējam Uzņēmēja Speciālistu sarakstu, ievērojot Līguma nosacījumus.

	1.5.3. Speciālistu nodrošinājums
	1.5.3.1. Uzņēmējs nodrošina, ka tā Speciālisti darbu laikā, darba dienās no 8:00 – 17:00 visiem Līguma izpildes procesā iesaistītajiem ir sasniedzami caur  bezvadu sakariem, sniedz atbildi e-pastā 24 (divdesmit četru) stundu laikā darba dienās, no tā nosūtīšanas brīža, apmeklē būvsapulces Darbu laikā, izņemot attaisnotu slimību, ikgadējo atvaļinājumu u.c. attaisnotus kavējumus. Uzņēmējs par šiem gadījumiem Pasūtītāju informē atsevišķi. Šādos gadījumos speciālistu uz laiku aizvieto cits norīkots, atbilstošas kompetences speciālists. Attaisnots speciālista kavējums nav pamats Līguma termiņa pagarinājumam.

	1.5.4. Sapulces
	1.5.4.1. Pasūtītājs organizē sapulces, saskaņotā laikā un vietā, Būvobjektā (Galvenā būvdarbu veicēja telpās), Objektā, vai attālināti.
1.5.4.2. Būvsapulces tiek organizētas orientējoši reizi nedēļā par aktuāliem jautājumiem, atbildēm, uzdevumiem un lēmumiem, un citiem saistošiem jautājumiem.
1.5.4.3. Pasūtītājam ir tiesības organizēt darba sapulces ar mazāku iesaistīto sapulces dalībnieku skaitu atsevišķu jautājumu izskatīšanai, tai skaitā bez Pasūtītāja dalības tajās. Darba sapulces netiek protokolētas, par darba sapulces progresu un par izvirzītajiem risinājumiem un rekomendētajiem lēmumiem, šīs sapulces dalībnieki ziņo nākamajā sapulcē.
1.5.4.4. Uzņēmējs savas iekšējās darba sapulces (t.sk. sapulces ar Būvuzraugu, Pasūtītāju,  Autoruzraugu, Būvuzņēmēju) organizē pēc vajadzības. 
1.5.4.5. Uzņēmēja Līguma izpildes kontaktpersona un Darbu vadītājs – piedalās sapulcēs līdz mēbeļu Galīgā pieņemšanas-nodošanas akta parakstīšanai. Šos Speciālistus attaisnotas prombūtnes laikā aizvieto cits norīkots kompetents Speciālists no saskaņotā Speciālistu saraksta. 

	1.5.5. Darbu pieņemšana - nodošana un starp- norēķinu dokumentu sagatavošana
	1.5.5.1. Pasūtītājs 5 (piecu) darba dienu laikā, pārbauda, dod norādījumus labojumiem (ja nepieciešams) un e-pastā apstiprina saskaņo un pieņem Darbu pieņemšanas-nodošanas aktu. 
1.5.5.2. Ja izpilddokumentācijas nav vai tā ir nepilnīga, Uzņēmējs veic nepieciešamās korekcijas Darbu pieņemšanas-nodošanas aktā un iesniedz to atkārtoti, nepārsniedzot Līgumā noteiktos termiņus.
1.5.5.3. Uzņēmējs Līgumā noteiktajā kārtībā un termiņos iesniedz ar Pasūtītāju saskaņotu mēbeļu Galīgo Darbu pieņemšanas nodošanas aktu pie šādiem nosacījumiem:
1.5.5.3.1. Visi darbi ir pabeigti un pieņemti,
1.5.5.3.2. Iesniegta un pieņemta ir visa tehniskai specifikācijai atbilstošā izpilddokumentācija.
1.5.5.4. Izpilddokumentācijas apjoms tiek iepriekš noteikts un saskaņots starp būvniecības dalībniekiem, balstoties uz Uzņēmēja Līgumu un Tehnisko specifikāciju.
1.5.5.5. Saņemto mēbeļu Darbu pieņemšanas – nodošanas  aktu par uzstādīto mēbeļu grupu un tam pievienotos dokumentus un materiālus Pasūtītājs izskata 5 (piecu) darba dienu laikā no to saņemšanas. Ja Pasūtītājam nav pretenziju par Darbu kvalitāti, Pasūtītājs iepriekš norādītā termiņa ietvaros paraksta mēbeļu Darbu pieņemšanas - nodošanas aktu un 1 (vienu) tā eksemplāru atgriež Uzņēmējam. Pasūtītājam 5 (piecu) darba dienu laikā pēc mēbeļu Darbu pieņemšanas–nodošanas akta parakstīšanas ir tiesības Uzņēmējam iesniegt norādījumus par nepieciešamajiem labojumiem un/vai papildinājumiem Darbu izpilddokumentācijā. 
1.5.5.6. [bookmark: OLE_LINK1]Pasūtītājs ir tiesīgs atteikties pieņemt Darbus un atteikties parakstīt mēbeļu Darbu pieņemšanas - nodošanas aktu, ja Pasūtītājam ir iebildumi par veikto Darbu kvalitāti, atbilstību Līgumam un tā pielikumiem, Būvprojekta dokumentācijai, Pasūtītāja un normatīvo aktu prasībām, izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, kā arī, ja mēbeļu Darbu pieņemšanas - nodošanas aktam nav pievienoti visi pamatoti nepieciešamie dokumenti, kas apstiprina Darbu pabeigšanu, kvalitāti un dod iespēju Pasūtītājam pārbaudīt Darbus. Šādu rakstveida motivētu atteikumu pieņemt Darbus Pasūtītājs iesniedz Uzņēmējam. Puses apstiprina, ka Darbu pieņemšana ar kārtējo Darbu pieņemšanas- nodošanas aktu neliedz Pasūtītājam tiesības Līguma šajā punktā noteiktajā kārtībā izvirzīt iebildumus pret jau pieņemtiem Darbiem .
1.5.5.7. Motivēta atteikuma gadījumā pieņemt mēbeļu Darbu pieņemšanas - nodošanas aktā norādītos Darbus, Uzņēmējs Pasūtītāja norādītos trūkumus novērš Pasūtītāja norādītā termiņa ietvaros un uz sava rēķina. Pēc trūkumu novēršanas tiek atkārtota attiecīgo Darbu nodošana. Lai izvairītos no domstarpībām, Puses ar šo apstiprina, ka Pasūtītāja atteikumā pieņemt Darbus norādītais termiņš trūkumu novēršanai nav uzskatāms par Darbu izpildes grafikā norādītā Darbu izpildes termiņa pagarinājumu un neatbrīvo Uzņēmēju no atbildības par Darbu izpildes grafikā norādīto Darbu izpildes termiņu kavējumu, kā arī nedod tiesību Uzņēmējam prasīt Darbu izpildes grafikā noteikto termiņu pagarinājumu.
1.5.5.8. Ja Pasūtītāja konstatētās neatbilstības un trūkumi Darbos Pasūtītāja ieskatā ir nebūtiski, Pasūtītājam ir tiesības, bet ne pienākums, veikt mēbeļu Darbu pieņemšanu - nodošanu un parakstīt mēbeļu Darbu pieņemšanas-nodošanas aktu, norādot trūkumus, kurus Uzņēmējam uz sava rēķina jānovērš līdz Galīgai Darbu pieņemšanai- nodošanai. 
1.5.5.9. Pasūtītāja parakstīts mēbeļu Darbu pieņemšanas-nodošanas akts ir pamats Uzņēmēja rēķina izrakstīšanai Pasūtītājam.
1.5.5.10. Pasūtītājs mēbeļu Darbu pieņemšanas-nodošanas aktu un apmaksas rēķinu izskata, pieņem un apmaksā, saskaņā ar Līguma nosacījumiem.
1.5.5.11. Galīgais Darbu pieņemšanas-nodošanas akts tiek parakstīts, ja tiek izpildīti šādi nosacījumi: 
1.5.5.11.1. Ja Pasūtītāja konstatētās un mēbeļu Darbu pieņemšanas-nodošanas aktā uzrādītās nebūtiskās neatbilstības ir novērstas.

	1.5.6. Uzņēmēja vispārīgā Darbu organizācija Objektā
	1.5.6.1. Par mēbeļu nogādāšanu un uzstādīšanu Būvobjektā atbild Uzņēmējs;
1.5.6.2. Uzņēmēja pienākums ir ievērot Būvuzņēmēja izstrādātos un ar Pasūtītāju saskaņotos Būvobjekta iekšējās kārtības noteikumus. 
1.5.6.3. Būvuzņēmēja atbildīgajam ēku būvdarbu vadītājam ir tiesības aizrādīt vai apturēt darbus, kā arī izraidīt Uzņēmēju no Būvobjekta, Būvobjekta iekšējās kārtības noteikumos noteiktajos gadījumos, vai gadījumos, kad konstatēta Uzņēmēja radīta (darbības vai bezdarbības rezultātā) cilvēka dzīvībai un veselībai bīstama situācija;
1.5.6.4. Uzņēmējs Būvobjektā Darbus organizē saskaņā ar Līgumu, Būvprojektu, Tehnisko specifikāciju, Izstrādāto un saskaņoto darbu veikšanas kalendāro laika grafiku.
1.5.6.5. Pirms atsevišķu Darbu vai darba ciklu uzsākšanas, ievērojot Būvprojekta un Tehniskās specifikācijas prasības, Uzņēmējs, ja nepieciešams izstrādā un saskaņo ar Pasūtītāju, Būvzņēmēju un darbu veikšanas kalendāro laika grafiku.
1.5.6.6. Uzņēmējs pastāvīgi sadarbojas un saņem organizatoriska rakstura saskaņojumus no Būvuzņēmēja, kas nepieciešami salāgotu Darbu un Būvdarbu realizācijai.
1.5.6.7. Pirms Darbu uzsākšanas Uzņēmējs pieņem Darba zonu no Pasūtītāja ar atbilstošu Darbu zonas pieņemšanas-nodošanas aktu. Aktam tiek izstrādāts un pievienots foto vai video fiksācijas pielikums un saskaņots situācijas plāns.
1.5.6.8. Pasūtītājam, Būvuzņēmējam, Būvuzraugam un Autoruzraugam ir tiesības Objektā veikt filmēšanu un fotografēšanu, tai Uzņēmēja un tā apakšuzņēmēju personālu, bez saskaņojuma, ja šis materiāls netiek publicēts.
1.5.6.9. Uzņēmējs visas ar Objektu saistītas publikācijas pirms to izvietošanas saskaņo ar Pasūtītāju.
1.5.6.10. Uzņēmējs var izmantot konteinerus, iekārtas un citu darbu pagaidu aprīkojumu, tas var būt lietots. Tiem jābūt teicamā tehniskā kārtībā, tīriem, brīviem no ar Objektu un nesaistītiem uzrakstiem, apzīmējumiem, reklāmām un zīmēm (izņemot iekārtu izgatavotāju un iznomātāju zīmolus). Visām iekārtām, ierīcēm jābūt sertificētām un testētām, ciktāl to pieprasa saistošie normatīvie akti. Objekts, t.sk. veicamo Darbu zona, tiek uzturēta nevainojamā kārtībā. Objekts un Darbu zona dienas vai maiņas beigās tiek uzkopts, no Objekta regulāri tiek izvesti atkritumi.
1.5.6.11. Objektā t.sk. Darba zonā, ārpus ar Pasūtītāju un Būvuzņēmēju saskaņotā darba laika, nedrīkst noritēt Darbi. Būvlaukumā izvietotās pagaidu ēkas nav atļauts izmantot dzīvošanai, kā naktsmītnes.
1.5.6.12. Pasūtītājam, Būvuzņēmēja atbildīgajam Darbu vadītājam, Būvuzraugam, Autoruzraugam ir tiesības brīvi pārvietoties un apmeklēt Darbu zonu jebkurā laikā. 
1.5.6.13. Uzņēmējs  Darbu gaitā, atsevišķos gadījumos, nodrošina Pasūtītāja, Būvuzņēmēja, Būvuzrauga un Autoruzrauga brīvu un drošu piekļuvu visiem Elementiem. Uzņēmējs vismaz 5 (piecas) dienas iepriekš sapulcēs, e-pastā, vai vēstulē brīdina Pasūtītāju par apstākļiem, vai procesiem, kas radīs situāciju, ka Elementiem piekļūt vairs nebūs iespējams, ja Būvuzraugs vai Autoruzraugs nav tos pieņēmis, vai Būvuzņēmējs un Pasūtītājs nav pabeiguši savus saistošos darbus. Pasūtītājam ir tiesības pieprasīt atsegt Elementus vai tā daļas, ja tas nav pildījis šinī punktā noteikto pienākumu. Uzņēmēja pienākums ir šo prasību ievērot. Visus saistošos izdevumus sedz Uzņēmējs. Šādi apstākļi nav par pamatu Līguma termiņa pagarinājumam.

	1.5.7. Uzņēmēja darbu koordinācija Objektā
	1.5.7.1. Pasūtītājs pēc Līguma noslēgšanas ar Uzņēmēju paziņo Būvuzņēmējam par Uzņēmēju.
1.5.7.2. Uzņēmējs pēc nepieciešamības organizē darba sapulces ar Būvuzņēmēju, nodrošinot Uzņēmēja darbu koordinācijai nepieciešamo organizatorisko jautājumu saskaņošanu. Uzņēmējs un Būvuzņēmējs abpusēji paziņo/papildina iesaistīto Būvspeciālistu/speciālistu sastāvu.
1.5.7.3. Ar Uzņēmēja Darbu uzsākšanu Objektā, Pasūtītājs nodod Uzņēmējam, iepriekš saskaņotā apjomā, Darbu veikšanai nepieciešamo Būvobjekta teritorijas daļu infrastruktūras izvietošanai, kā arī iepazīstina ar Uzņēmējam pieejamo Būvobjekta koplietošanas infrastruktūru un Būvlaukuma iekšējo kārtību.
1.5.7.4. Pirms Darbu uzsākšanas Uzņēmēja pienākums ir savlaicīgi iepazīties ar Objektu dabā. Pasūtītājs nodrošina Uzņēmēja iepazīstināšanu ar Objektu un Uzņēmējam darbu realizēšanai pieejamo Būvobjekta infrastruktūru un objekta teritoriju.
1.5.7.5. Pasūtītājs uzdod Būvuzņēmējam pirms Uzņēmēja darbu uzsākšanas veikt Telpu pirmreizējo tīrīšanu, defektāciju, telpu apdares fotofiksāciju. 
1.5.7.6. Uzņēmēja iniciētas izmaiņas un/vai papildinājumi Būvprojektā notiek saskaņā ar Tehniskajā specifikācijā noteiktajiem principiem.
1.5.7.7. Uzņēmējs pēc darbu pabeigšanas, veic izpilddokumentācijas nodošanu, Pasūtītājam (mēbeļu pieņemšanas-nodošanas akta iesniegšana). 
1.5.7.8. Konstatēto defektu fizisku novēršanu nodrošina atbilstošās konstrukcijas uzstādītājs/izbūvētājs. Defektu novēršanas izmaksas sedz pusēm konstatētais un savstarpēji paziņotais defekta izraisītājs, ko juridiskas personas saistošā līguma pārstāvis Būvobjektā/Objektā apliecina ar parakstu uz akta. Konstatēto defektu novēršanas izmaksas tiek aprēķinātas saskaņā ar attiecīgā līguma darbu vienību izcenojumiem.
1.5.7.9. Defekta labojums un tā izpildījums nevar būt par pamatu garantijas atteikumam. 
1.5.7.10. Pasūtītājs uzdod Uzņēmējam līdz darbu pabeigšanai nodrošināt Uzņēmēja montāžas un piegādes funkciju nodrošināšanai izmantojamo telpu  apdares elementu aizsardzību pret mehāniskiem bojājumiem (grīdu, sienu un margu, pakāpienu, durvju un lifta aizsardzību, kā arī saistošu Ārējo elementu aizsardzību).
1.5.7.11. Uzņēmējs atsevišķos gadījumos saskaņojot ar Pasūtītāju var neizmantot konstrukciju aizsargājošos elementus, uzņemoties atbildību par iespējamiem bojājumiem darbu laikā.
1.5.7.12. Uzņēmējs nodrošina Būvuzņēmēja pabeigtās apdares, citu uzstādīto elementu aizsardzību savā Darba zonā pret mehāniskiem bojājumiem:
1.5.7.12.1. Grīdu aizsardzība – Piemēram: plēve/kartons. Savienojumi aizlīmēti ar PVC līmlenti novēršot gružu nokļūšanu zem aizsargājošās konstrukcijas;
1.5.7.12.2. Telpu sienu aizsardzība – Piemēram: vismaz 100 mikr. Plēve ar līmētiem savienojumiem h-2,2m. (ja nepieciešams);
1.5.7.12.3. Durvju, logu, mēbeļu iekārtu u.c. elementu aizsardzība – Piemēram: Preskartons, kartons, plēve. Rokturu, stiklu, vadības paneļa aizsardzība ar 200 mikr. plēvi vai kaučuka izolāciju – saglabājot elementa funkciju. 

	1.5.8. Uzņēmēja, Būvuzņēmēja  un Pasūtītāja sadarbības pamatprincipi
	1.5.8.1. Uzņēmējs neliek šķēršļus Būvuzņēmēja un citu Pasūtītāju darbu izpildei un nodrošina efektīvu sadarbību ar Būvuzņēmēju un Pasūtītāju, nodrošinot sava Līguma un Ieceres daļas realizāciju dabā, saskaņā ar Līgumu, Būvprojektu un saistošajiem normatīvajiem aktiem un atbilstīgi rīkojas arī Būvuzņēmējs un Pasūtītājs.
1.5.8.2. Gadījumos, kad notikusi Uzņēmēja, Būvuzņēmēja un\vai Pasūtītāja darbu un konstruktīvo elementu tuva sakļaušanās vai citas tiešas mijiedarbības, krustošanās vai saplūšana, katrs dalībnieks (Uzņēmējs, Būvuzņēmējs un\vai Pasūtītājs) nodrošina un ir atbildīgs par darbiem, kas nepieciešami, lai Elements, kura izbūve ir nodota ar līgumu, nodrošinātu Būvprojektā noteiktās būtiskās prasības un tam attiecināmo ekspluatācijas periodu un garantiju. 







	1.6. MINIMĀLĀS PRASĪBAS IZPILDDOKUMENTĀCIJAI

	1.6.1. Izpilddokumentācijas saturs (minimālās prasības):
1.6.1.1. Būvobjekta daļas/Darbu zonas Pieņemšanas nodošanas akts/i (pirms Darbu uzsākšanas);
1.6.1.2. Visu iesaistīto, Speciālistu saraksts;
1.6.1.3. Aktualizētie stāvu mēbeļu plāni, tajos uzrādot mēbeles ražošanas detalizācijas līmenī;
1.6.1.4. Materiālu saskaņošanas formas;
1.6.1.5. Uzstādīto mēbeļu tehnisko datu lapas, uzstādīšanas instrukcijas atsevišķi numurētas un noformētas atsevišķā mapē;
1.6.1.6. Lietošanas un kopšanas instrukcijas, citi ar ikdienas ekspluatāciju un regulāro kopšanu saistītie nosacījumi;
1.6.1.7. Citi ar Darbiem saistīti dokumenti;
1.6.1.8. Darbu pieņemšanas-nodošanas akti. 

	1.6.1.9. Pasūtītājam nododamo Dokumentu noformēšana
1.6.1.9.1. Dokumentus un izdrukas Uzņēmējs apkopo elektroniski parakstītos sējumos; 
1.6.1.9.2. Dokumentu, kas obligāti tulkojami Latviešu valodā, ja to sākotnējais formāts ir pieejams svešvalodā;
1.6.1.9.3. Izpilddokumentācijas saturs ir Gala mēbeļu Pieņemšanas-nodošanas akta pielikums.
1.6.1.9.4. Dokumentu noformēšanā ievēro:
· Dokumentu juridiskā spēka likums;
· 04.09.2018. Ministru kabineta noteikumi Nr.558 “Dokumentu izstrādāšanas un noformēšanas kārtība”.



	1.7. ĒKAS EKSPLUATĀCIJAS UN KOPŠANAS NOSACĪJUMI 

	Priekšmets 
	Priekšmeta apraksts

	1.7.1. Elementi, cilvēku plūsmas iedarbes, funkcija
	1.7.1.1. Visiem Elementiem (t.sk. to komplektējošiem būvizstrādājumiem/izstrādājumiem), apdares pārklājumiem pēc ražotāja norādījumiem jāatbilst Iecerē noteiktajām funkcijas prasībām t.sk. tiem jāatbilst Publiskas ēkas, Sabiedriskas ēkas, Skolas, universitātes un zinātniskās pētniecības ēkas prasībām (126301) 

	1.7.2. Vispārīgi, visiem Elementiem, iekārtām, mēbelēm

Ēkas un aprīkojuma ekspluatācijas minimālais periods:
· Mēbeles 15 gadi
	1.7.2.1. Elementu, iekārtu un mēbeļu apdarei garantijas laika periodā ir jāsaglabā sava strukturālā viengabalainība, mehāniskā un bioloģiskā noturība, krāsa, krāsas tonis. Tie neveido izbalējumus, dzeltējumus vai citas būtiskas sākotnējā toņa izmaiņas UV starojuma un\vai infrasarkanā starojuma rezultātā.
1.7.2.2. Elementos, iekārtās un mēbelēs izmantotos nedetalizētos /izstrādājumus Uzņēmējs izvēlas un saskaņo ar Pasūtītāju atbilstoši Tehniskajai specifikācijai, ievērojot arī ekspluatācijas perioda parametrus, atbilstoši sastādot apkopojot un noformējot ražotāja apstiprinātus ekspluatācijas nosacījumus un instrukcijas, nodrošinot Pasūtītāju ar informāciju par nepieciešamajiem apsaimniekošanas pasākumiem Ēkas un tās Elementu lietošanā līdz uzdotā ekspluatācijas perioda beigām, neveicot kapitālieguldījumus Objektā un Ēkā.

	





1 no 15

image1.jpeg




image2.jpeg




